CELEX: 32021D0282
Language: ro
Date: 2021-02-22 00:00:00
Title: Decizia (PESC) 2021/282 a Consiliului din 22 februarie 2021 de modificare a Deciziei (PESC) 2018/904 privind prelungirea mandatului reprezentantului special al Uniunii Europene pentru Asia Centrală

23.2.2021   
               
               
                  RO
               
               
                  Jurnalul Oficial al Uniunii Europene
               
               
                  L 62/45
               
            
         DECIZIA (PESC) 2021/282 A CONSILIULUI
         din 22 februarie 2021
         de modificare a Deciziei (PESC) 2018/904 privind prelungirea mandatului reprezentantului special al Uniunii Europene pentru Asia Centrală
         CONSILIUL UNIUNII EUROPENE,
         având în vedere Tratatul privind Uniunea Europeană, în special articolul 33 și articolul 31 alineatul (2),
         având în vedere propunerea Înaltului Reprezentant al Uniunii pentru afaceri externe și politica de securitate,
         întrucât:
         
                     (1)
                  
                  
                     La 15 aprilie 2015, Consiliul a adoptat Decizia (PESC) 2015/598 (1) de numire a domnului Peter BURIAN în calitatea de reprezentant special al Uniunii Europene (RSUE) pentru Asia Centrală.
                  
               
                     (2)
                  
                  
                     La 25 iunie 2018, Consiliul a adoptat Decizia (PESC) 2018/904 (2) privind prelungirea mandatului domnului Peter BURIAN în calitatea de RSUE pentru Asia Centrală. Mandatul RSUE a fost prelungit prin Decizia (PESC) 2020/252 a Consiliului (3). Mandatul RSUE urmează să expire la 28 februarie 2021.
                  
               
                     (3)
                  
                  
                     Mandatul RSUE ar trebui să fie prelungit cu o nouă perioadă de patru luni, în limita valorii de referință financiare prevăzute la articolul 5 alineatul (1) din Decizia (PESC) 2018/904, astfel cum a fost modificată prin Decizia (PESC) 2020/252.
                  
               
                     (4)
                  
                  
                     RSUE își va executa mandatul în contextul unei situații care s-ar putea deteriora și ar putea împiedica realizarea obiectivelor acțiunii externe a Uniunii prevăzute la articolul 21 din tratat,
                  
               ADOPTĂ PREZENTA DECIZIE:
         
            Articolul 1
            Decizia (PESC) 2018/904 se modifică după cum urmează:
            
                        1.
                     
                     
                        Articolul 1 se înlocuiește cu următorul text:
                        
                           „Articolul 1
                           Reprezentantul special al Uniunii Europene
                           Mandatul domnului Peter BURIAN în calitatea de reprezentant special al Uniunii Europene (RSUE) pentru Asia Centrală se prelungește până la 30 iunie 2021. Consiliul poate decide încetarea anticipată a mandatului RSUE, pe baza unei evaluări efectuate de Comitetul politic și de securitate (COPS) și a unei propuneri din partea Înaltului Reprezentant al Uniunii pentru afaceri externe și politica de securitate (ÎR).”
                        
                     
                  
                        2.
                     
                     
                        La articolul 14, al doilea paragraf se înlocuiește cu următorul text:
                        „RSUE prezintă raportul cuprinzător final privind executarea mandatului până la 30 aprilie 2021.”
                     
                  
         
            Articolul 2
            Prezenta decizie intră în vigoare la data adoptării.
         
         
            Adoptată la Bruxelles, 22 februarie 2021.
            
               
                  Pentru Consiliu
               
               
                  Președintele
               
               J. BORRELL FONTELLES
            
         
         
            (1)  Decizia (PESC) 2015/598 a Consiliului din 15 aprilie 2015 de numire a reprezentantului special al Uniunii Europene pentru Asia Centrală (JO L 99, 16.4.2015, p. 25).
         
            (2)  Decizia (PESC) 2018/904 a Consiliului din 25 iunie 2018 privind prelungirea mandatului reprezentantului special al Uniunii Europene pentru Asia Centrală (JO L 161, 26.6.2018, p. 12).
         
            (3)  Decizia (PESC) 2020/252 a Consiliului din 25 februarie 2020 de modificare a Deciziei (PESC) 2018/904 privind prelungirea mandatului reprezentantului special al Uniunii Europene pentru Asia Centrală (JO L 54 I, 26.2.2020, p. 7).